mk hbs_cyr hbs_cyr ba ru ru mk mk mk mk mk mk hbs_cyr hbs_cyr en mk hbs_cyr mk ru mk mk mk mk mk hbs_cyr ru mk mk mk mk mk mk hbs_cyr mk ru uk mk mk mk mk mk mk hbs_cyr ru ru ru mk ru mk sv mk hbs_cyr hbs_cyr ru de en de mk en mk mk mk mk mk en en en fa en en en en en hbs_cyr mk mk en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en mk mk mk mk mk en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en
Учество на меѓународна конференција во Италија – СОУ Ѓорче Петров
Техничар за мебел и ентериер
Промотивно видео – уписи 2021
Промотивно видео – патронат
Учество на меѓународна конференција во Италија
This entry was posted on November 13, 2019 by Теодор Димоски
Професорот по информатика од нашето училиште – Гоце Неделкоски, беше единствениот македонски професор кој учествуваше во панел дискусијата на пленарниот дел на меѓународната конференција во Торино, Италија во организација на Европската фондација за обуки ETF. На панел дискусијата на конференцијата тој зборуваше за проектот кој беше имплементиран во неколку прилепски и други средни училишта од Македонија, говорејќи за предизвиците со кои се соочувале и иднината на стручното образование.
„Станува збор за проектот digitalschool.mk кој го имплементиравме со колегата Влатко Бутлески, професор во СОУ Ристе Ристески Ричко. На оваа меѓународна конференција бевме поканети во рамките на делот успешни приказни, каде нашиот проект беше избран како еден од малкуте повикани да биде претставен на конференцијата. На панел дискусијата говорев за искуството и предизвиците кои ги имавме со колегата при имплементирањето на проектот кој беше воден од Здружението на граѓани – Жетва на знаење и во кој партнери беа 8 училишта за стручно образование и обука: СОУ Ристе Ристески Ричко од Прилеп, СОУ Горче Петров од Прилеп, СОУ Наум Наумоски Борче од Крушево, СОУ Крсте Петков Мисирков – Демир Хисар, СОУ Цар Самоил – Ресен, ОЕМУЦ Св.Наум Охридски – Охрид, СОСУ Св.Кирил и Методиј – Охрид, СОУ Таки Даскало – Битола, СЈО Јане Сандански – Битола, СОУ Орде Копела – Прилеп и СОЕПТУ Кузман Јосифиски Питу – Прилеп. Овој проект е наменет за подобрување на професионалните компетенции на наставниците и достигнувањата на учениците во училиштата за стручно образование и обука преку воспоставување нов концепт за дигитално учење и настава.
Во оваа дигитална ера каде учениците секојдневно користат компјутери, паметни телефони и разни гаџети, наставниците од 21 век треба да се прилагодат и усвојуваат нови наставни техники и вештини. Овој проект кој има се уште активна платформа обезбедува модел за наставниците за нови дигитални техники кои можат ефективно да се применат во наставниот процес. Овие вештини и техники ги подобруваат компетенциите на наставниците и го зголемуваат интересот кај учениците. Преку интерактивни часови, студентите имаат деноноќно пристап до материјали за учење. Решавањето на задачи, тестови и квизови е полесно и поприфатливо за учениците.
Нови модули и приклучоци се тестираат и имплементираат на платформата digitalschool.mk.
На конференцијата која се одржа на 6 и 7 ноември во Торино, Италија учествуваа 250 учесници од Европа, Африка и Азија, а главното мото беше Вештини и квалификации – придобивки за луѓето. Покрај панел дискусиите, беа одржани и неколку работилници на кои кои присуствуваа и двајцата професори по информатика од Прилеп. На истите беа опфатени теми, како, влијанието на реформите во квалификациите и системите на земјите врз учењето и наставата, насоките за кариера и оценување, кои видови на вештини и квалификации им се потребни на луѓето и како ги стекнуваат, како треба земјите да ги менуваат наставните планови, наставата и учењето за луѓето да можат да имаат повеќе корист од вештините и квалификациите, како и тоа кои нови практики и алатки треба да се развијат.
Leave a comment Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
← КОНКУРС ЗА ЦРТЕЖ
СОУ „Ѓорче Петров“ доби нов кабинет по Информатика →
Провери го изворот пред да споделиш нешто
Повик за учество во Erasmus проект во Опвијк, Белгија
Повик за учество во Erasmus проект во Витербо, Италија
Почеток на училишна година 2022/2023
Конкурс за упис во прва година во учебната 2022/2023 – Второ пријавување
· © 2022 СОУ Ѓорче Петров · Powered by · Designed with the Customizr Theme ·